OpenLLM-France/wikimedia huggingface dataset:
# John Singleton

John Singleton (Los Angeles, 6 de gener de 1968 - Los Angeles, 28 d'abril de 2019) fou un director de cinema, productor i guionista nord-americà.
Fill de pares separats, cursà estudis al Programa d'Escriptura Cinematogràfica a la Universitat de Califòrnia del Sud i guanyà tres premis universitaris, entre els quals destaquen el Premi John Nicholson (1989) i el Premi Robert Riskin (1990).
Poc després fou contractat per Columbia Pictures per portar al cinema Els nois del barri. Singleton fou escollit per a realitzar el seu propi projecte i això el portà a ser nominat als Oscar en les categories de millor director i millor guió original. A més, Singleton fou el primer director afroamericà i el cineasta més jove de la història en ésser nominat.
Té una estrella al Passeig de la Fama de Hollywood situada al 6915 de Hollywood Boulevard.
El 17 d'abril de 2019 va patir un vessament cerebral. El 25 d'abril es va informar que estava en coma, però la seva filla va declarar el contrari. El 29 d'abril va morir a l' hospital Cedars-Sinai.

## Filmografia
### Filmografia com a director

* Els nois del barri (1991)
* Justícia poètica (Poetic Justice) (1993)
* Higher Learning (1995)
* Rosewood (1997)
* Shaft: El retorn (Shaft) (2000)
* Baby Boy (2001)
* 2 Fast 2 Furious (2003)
* Four Brothers (2005)

### Filmografia com a productor

* Justícia poètica (1993)
* Higher Learning (1995)
* Shaft (2000)
* Baby Boy (2001)
* Hustle & Flow (2005), de Craig Brewer
* Black Snake Moan (2006), de Craig Brewer

### Filmografia com a guionista

* Els nois del barri (1991)
* Justícia poètica (1993)
* Higher Learning (1995)
* Baby Boy (2001)

## Referències

* ↑ Moniuszko, Sara «Director John Singleton suffers stroke, Snoop Dogg and more stars send their support». USA Today. Gannett Company [Mclean, Virginia], 20-04-2019.
* ↑ Gonzales, Sandra «Director John Singleton in coma following major stroke». Turner Broadcasting Systems [Atlanta, Georgia], 25-04-2019.
* ↑ ; Italie, Hillel«John Singleton, maker of ‘Boyz N the Hood,’ dies at 51», 29-04-2019. «Ward's filing said that Singleton was in a coma. But on Friday, Singleton's daughter Cleopatra Singleton, 19, filed a declaration disputing that account. She maintained that her father was not in a coma and that doctors did not “have a concrete diagnosis.”»
* ↑ Rodés, Juli «Mor als 51 anys John Singleton, primer director negre nominat a l'Oscar». TV3, 29-04-2019 [Consulta: 30 abril 2019].

## Enllaços externs

* The Films of John Singleton (anglès)
# John Sims

John Sims (Canterbury, 13 d'octubre de 1749 - Dorking, 26 de febrer de 1831) va ser un metge i botànic anglès.

## Biografia

Sims nasqué a Canterbury, Kent, fill de Robert Courthope Sims (1720–1812), un metge i de Rebecca Tritton (1723–c1781). El seu pare era membre de la Society of Friends i publicà An Essay on the Nature and Constitution of Man.
Va ser educat a la Quaker school de Burford, Oxfordshire. Estudià medicina a l'Edinburgh University, obingué el seu PhD el 1774. La seva dissertació va ser "De usu aquæ frigidæ interno."
Es traslladà a Londres el 1766, on treballà de metge. El 1780 va ser nomenat Physician and Man Midwife to the Charity for Delivering Poor Married Women at their own Houses.
Va ser el editor primer de Curtis's Botanical Magazine (1801–1826 vols. xiv–xlii) després de la mort del seu fundador, William Curtis, i edità Annals of Botany (1805–06) amb Charles Konig.
Va ser membre fundador de la Linnean Society. El 1814 va ser elegit Fellow de la Royal Society.
El gènere Simsia l'honora
El seu herbari va ser comprat per George Bentham i passà al Royal Botanic Gardens, Kew.
Els seus escrits de botànica inclouen una descripció de l'efecte de la humitat sobre Mesembryanthemum en el Medical and Physical Journal (vol. ii. 1799), i una descripció, "Description of Amomum exscapum" en Annals of Botany (vol. i.).

## Referències

* ↑ Sims, Robert Courthope. An Essay on the Nature and Constitution of man. Londres: James Phillips, 1793, p. 108 [Consulta: 22 maig 2016].
* 1 2 3 Aquest article incorpora text d'una publicació que es troba actualment al domini públic: Boulger, George Simonds. «Sims, John». A: Dictionary of National Biography. Londres: Smith, Elder & Co, 1885–1900.
* ↑ Crainz, Franco; Dewhurst, John «Dr John Sims-A mystery Solved». International Journal of Obstetrics and Gynaecology, 112, 7, 2005, pàg. 849–850. DOI: 10.1111/j.1471-0528.2005.00566.x.
* ↑ «John Sims, 1749–1831». Darwin Project. Arxivat de l'original el 27 de setembre 2007. [Consulta: 3 setembre 2007].
* ↑ «Library and Archive Catalogue». The Royal Society. [Consulta: 18 octubre 2010].
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Obres de John Sims al Projecte Gutenberg.
* Obres de o sobre John Sims a Internet Archive
# Nong-soh-phoh

Nong-so-phoh o Nobosophoh és un dels Estats Khasis a Meghalaya.
Tenia una població el 1881 de 841 habitants i l'any 1901 de 1.555 habitants i els seus ingressos s'estimaven (1903-1904) en unes 500 rúpies aproximadament. Els principals productes eren l'arròs, el moresc i les patates. S'hi troba cal. El sobirà portava el títol de siem i el 1881 s'anomenava U Ksan.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Exercici aeròbic

L'exercici aeròbic, pel que fa a l'exercici físic, és complementari a l'exercici anaeròbic. Aeròbic significa literalment 'amb oxigen', i fa referència a l'ús d'oxigen en els processos de generació d'energia dels músculs. L'exercici aeròbic inclou qualsevol tipus d'exercici, típicament aquells que es practiquen a nivells moderats d'intensitat durant períodes extensos, el que fa mantenir una freqüència cardíaca més elevada. En tal tipus d'exercicis s'usa l'oxigen per a cremar greixos i sucre, produint trifosfat d'adenosina (ATP), el qual és el principal element transportador d'energia per a totes les cèl·lules. Inicialment, durant l'exercici aeròbic, el glicogen es trenca per a produir glucosa, però no obstant això, quan aquest escasseja, el greix comença a descompondre's. Aquest últim és un procés lent i està acompanyat d'una disminució en el rendiment. El canvi de subministrament d'energia per a acabar depenent del greix causa el que els corredors de marató solen anomenar «trencar el mur» (hitting the wall).
L'exercici anaeròbic, per contra, fa referència a la fase inicial de l'exercici o a qualsevol ràfega d'esforç; en elles el glicogen o la glucosa són consumits sense oxigen, i això un procés molt menys eficient. Operant de manera anaeròbica, un atleta de 400 metres desentrenat podria «trencar el mur» després de només 300 metres. Hi ha diversos tipus d'exercici aeròbic. En general, és exercici aeròbic el qual es realitza a una intensitat moderadament alta durant un llarg període. Per exemple, córrer una llarga distància a una marxa moderada és un exercici aeròbic però no ho és el realitzar un esprint. Es considera generalment que jugar un partit de tennis (en individuals) amb moviment gairebé continu és un exercici aeròbic, mentre que jugar al golf o a dobles en tennis, amb descansos més freqüents, no ho és.
Quan fem exercici, molt sovint combinem l'exercici aeròbic amb l'anaeròbic, tot depèn de la durada de l'activitat. Per exemple en un partit de voleibol, diríem que ens trobem davant d'una activitat aeròbica per la seva durada, però hi ha moments de salts, remat... on la part anaeròbica és molt important.
# Dia de la Reforma

El Dia de la Reforma és una celebració protestant que commemora l'inici de la reforma protestant després que Martí Luter pengés les seves 95 tesis, el dia 31 d'octubre de 1517, a les portes de l'església de Wittenberg (Alemanya). Se celebra entre diverses branques del protestantisme, especialment entre els luterans i comunitats eclesials reformades.
És un dia festiu als estats alemanys de Brandenburg, Mecklenburg-Pomerània Occidental, Saxònia, Saxònia-Anhalt i Turíngia. A Eslovènia també ho és causa de la profunda contribució de la Reforma al desenvolupament cultural d'aquesta nació, tot i que els eslovens són principalment catòlics romans. Amb la creixent influència del protestantisme a l'Amèrica Llatina (en particular amb grups recents com protestants evangèlics, pentecostals i carismàtics), des del 2009 és dia de festa nacional a Xile.

## Referències

* ↑ «L'any nou jueu i la festa de la Reforma protestant». Gencat, 29-10-2015 [Consulta: 21 novembre 2015]. Arxivat 22 de novembre 2015 a Wayback Machine. «Còpia arxivada». Arxivat de l'original el 2015-11-22. [Consulta: 21 novembre 2015].
* ↑ «Qui celebra el Dia de la Reforma actualment.» (en anglès). Arxivat de l'original el 2015-11-03. [Consulta: 25 gener 2016].
* ↑ «Dia de la Reforma a Xile.» (en anglès).
# Rhapta

Rhapta (Grec antic: Ράπτα) fou un centre comercial situat a la costa de l'Àfrica oriental, que guanyà importància per primera vegada durant el segle I. La seva localització exacte encara no es coneix, tot i que hi ha diversos indrets plausibles com a candidats. L'antic Periple de la Mar Eritrea descriu Rhapta com "el darrer centre comercial d'Azània," a dos dies de viatge de l'illa Menouthias (Capítol 16).
Segons Claudi Ptolemeu, Diògenes, un comerciant amb l'Índia, va sortir de la seva ruta habitual i, després de viatjar 25 dies cap al sud seguint la costa africana, va arribar a Rhapta, situada on el riu del mateix nom entrava a l'oceà Índic, davant de l'illa de Menouthias. Diògenes també ens diu que el riu tenia el seu naixement prop de les Muntanyes de la Lluna, prop del pantà on també es va dir que sorgia el Nil.
Rhapta també és esmentada per l'autor del segle vi Cosmas Indicopleustes.

## Localització

G.W.B. Huntingford enumera cinc possibles localitzacions per Rhapta:
* Tanga (Tanzània), a la boca dels rius Mkulumuzi i Sigi
* Pangani, a la boca del riu Pangani
* Msasani, a tres milles al nord de Dar es Salaam, o el mateix Dar es Salaam
* Kisuyu
* Algun indret situat al delta del riu Rufiji, davant de l'illa de Mafia.

## Referències

* ↑ Casson (1989), p. 61.

## Bibliografia

* Casson, Lionel. 1989. The Periplus Maris Erythraei. (Translation by H. Frisk, 1927, with some updates and improvements). Princeton, Princeton University Press. (This is considered by some the most accurate translation of the Periplus into English, and also includes the Greek text.)
* Chami, F. A. 1999. "The Early Iron Age on Mafia island and its relationship with the mainland." Azania, 34, pp. 1–10.
* Chami, Felix A. 2002. "The Graeco-Romans and Paanchea/Azania: sailing in the Erythraean Sea" in Red Sea Trade and Travel. Presented Sunday 6 October 2002 at the British Museum. Organised by The Society for Arabian Studies.
* Hill, John E. 2004. The Peoples of the West from the Weilue 魏略 by Yu Huan 魚豢: A Third Century Chinese Account Composed between 239 and 265 CE. Draft annotated English translation. See especially Section 15 on Zesan = Azania and notes.
* Huntingford, G. W. B. 1980. Periplus of the Erythraean Sea. London: the Hakluyt Society.
* Miller, J. Innes. 1969. Chapter 8: "The Cinnamon Route". In: The Spice Trade of the Roman Empire. Oxford: University Press. ISBN 0-19-814264-1
* Ray, Himanshu Prabha, ed. 1999. Archaeology of Seafaring: The Indian Ocean in the Ancient Period. Pragati Publications, Delhi.
* Schoff, Wilfred H. 1912. The Periplus of the Erythræan Sea. New York, Longmans, Green, and Co. Second Edition. Reprint, New Delhi, Oriental Books Reprint Corporation. 1974.
# Relacions entre Etiòpia i Somalilàndia

Les relacions entre Etiòpia i Somalilàndia es refereixen a la relació entre la República de Somalilàndia i la República Federal d'Etiòpia. Els dos països no tenen relacions diplomàtiques formals, però Etiòpia té un consolat en Hargeisa i Somalilàndia té una oficina de representació a Addis Abeba.
Les relacions entre la República de Somalilàndia i Etiòpia han estat generalment positives des que Somalilàndia va declarar la seva independència el 18 de maig de 1991. Aquest panorama suposa un canvi respecte a l'animositat històrica entre Somàlia i Etiòpia.
En 1994, Etiòpia i Somalilàndia van aconseguir acords comercials i de seguretat que preveien una associació estratègica ampliada. Un dels acords més importants era un tractat que establia relacions diplomàtiques no formals entre tots dos països. Els dos països també van signar un tractat d'extradició.
L'1 de gener de 2024, Etiòpia i Somalilàndia van signar un memoràndum d'entesa que donava accés a Etiòpia a la Mar Roja a través del port de Berbera a canvi d'un reconeixement diplomàtic.

## Referències

* ↑ Mulat, Addisalem. «Ethiopia: 'Ethiopia, Somaliland Consolidating Bilateral Ties for Lasting Regional Peace, Development.'», 28-08-2020.
* ↑ Rudincová, Kateřina «Ethiopian Foreign Policy in the Horn of Africa». Politeja, 42, 2016, pàg. 213–226. JSTOR: 24920255.
* ↑ Saheed A. Adejumobi, The History of Ethiopia, (Greenwood Press: 2006), p.178
* ↑ Cambridge illustrated atlas, warfare: Renaissance to revolution, 1492-1792 By Jeremy Black pg 9
* ↑ Hersi, Mohamed Farah. «Somaliland’s new Cold War diplomacy», 06-09-2020.
* ↑ «[https://www.rfi.fr/fr/afrique/20240101-l-%C3%A9thiopie-signe-un-accord-avec-le-somaliland-pour-avoir-acc%C3%A8s-%C3%A0-la-mer Afrique L’Éthiopie signe un accord avec le Somaliland pour avoir accès à la mer]», 01-01-2023.
# Greetsiel

Greetsiel (en baix alemany també Greetsiel, en neerlandès Grietzijl) és un port marítim i un poble del municipi de Krummhörn al districte d'Aurich a Baixa Saxònia a Alemanya, a la vora del Mar de Wadden. El 31 de desembre de 2012 tenia 1450 habitants. Com a municipi independent, formava una mancomunitat amb Pilsum fins a la reorganització administrativa del 1972 quan es va crear el nou municipi que va prendre el nom de la península del Krummhörn, format per l'Ems, el mar i la badia del Leybucht.
És regat per una xarxa de canals, dels quals el principal és el Neues Greetsieler Sieltief, que és navegable per a embarcacions turístiques cap a Pilsum que connecta Pewsum amb Emden. Aquesta xarxa de canals navegables no només serveix per al desguàs sinó que també va tenir un paper important per al comerç fins a la primera meitat del segle xx. Tot i tenir encara una modesta flota de cúters per a la pesca i ser una terra de conreu i de ramaderia, per l'encant del seu nucli antic i la proximitat del mar, el poble viu principalment del turisme.
El primer esment Greit (del frisó antic grēd) data del 1388, el que significa prat nou, terra al·luviada. S'hi va afegir el sufix frisó -siel, que significa resclosa de desguàs, poc després quan s'hi va construir la resclosa per desguassar els pòlders de la península del Krummhörn a baixamar. És el bressol de la nissaga dels Cirksena, que des de l'any 1464 fins al 1744 van governar el comtat de Frísia Oriental.

## Referències

* ↑ Hummerich, Gunther; Lüdde, Wolfgang. Dorfschiffer: Tee aus Emden, Korn aus der Krummhörn. Norden: Verlag Soltau-Kurier, 1992 (Bibliothek Ostfriesland). ISBN 3922365612 [Consulta: 16 maig 2018 (2018-05-16)].
* ↑ «Greetsiel, Gemeinde Krummhörn, Landkreis Aurich». Digitale Bibliothek der ostfriesischen Landschaft, s.d, pàg. 1-11.

## Enllaços externs

* «Unser Fischerdorf Greetsiel» (en alemany). Touristik GmbH Krummhörn-Greetsiel.
# Pierre Seron

Pierre Seron (Chênée, 9 de febrer de 1942 - Sent Beneset, 24 de maig de 2017) fou un autor de còmic francobelga. El seu estil va estar fortament inspirat pel d'André Franquin, i és conegut sobretot per la seva sèrie d'aventures humorístiques Els Petits Homes, que va començar a publicar al setmanari francobelga Spirou.

## Biografia

Va passar els primers anys de la seva vida a Lieja per després seguir el seu pare als diferents destins que la seva feina d'enginyer el portaven: Montreal, Libourne, Burdeus, Givet a la regió de les Ardenes, fins que va tornar a Lieja, on va iniciar els seus estudis a l'escola de Saint-Luc.
Seron va començar a treballar a la indústria del còmic com a ajudant de disseny del dibuixant d'origen italià Dino Attanassio sota el pseudònim de Foal, col·laborant en diverses series, com ara Modeste et Pompon. Va iniciar la publicació de la seva obra Els Petits Homes en col·laboració amb el periodista Albert Despréchins a la revista Spirou el 7 de setembre del 1967, que es continuaria publicant fins al 2004. Va recuperar el seu pseudònim de Foal per a la creació de la sèrie La Familie Foal publicada a la revista Pif Gadget entre el 1973 i el 1976 que va ser recollida en àlbums sota el nom de La Familie Martin. El 23 de juny del 1977 inicià la publicació de la sèrie Aurore et Ulysse (també coneguda com Les Centaures), també a Spirou.
Fins a la seva mort fruit d'un accident cardio-vascular va residir a Nimes, on va continuar treballant en les seves obres habituals, a les quals hi va afegir Les Petites Femmes, una sèrie de caràcter més adult.

## Referències

* ↑ «Pierre Seron» (en francès).
* 1 2 «Seron» (en anglès). Arxivat de l'original el 2007-09-27. [Consulta: 26 maig 2017].
* ↑ «Décès du Belge Pierre Seron, auteur de la série de BD «Les petits hommes»» (en francès).
# Jong

Jong és el nom dels següents personatges:
* Dennis de Jong (Delft, 1955), polític neerlandès
* Folkert de Jong (Egmond aan Zee, Bergen, 1972), artista neerlandès
* Marcel de Jong (1986), futbolista canadenc descendent de neerlandesos
* Nigel de Jong (Amsterdam, 1984), futbolista neerlandès
* Piet de Jong (Apeldoorn, 1915 - 2016), polític neerlandès que va ser primer ministre
* Thalita de Jong (Bergen op Zoom, 1993), ciclista neerlandesa professional des del 2012
* Theo de Jong (Ljouwert, 1947), futbolista neerlandès de la dècada de 1970
* Jong Song-Ok (Haeju, Hwanghae del Sud, 1974), atleta de Corea del Nord especialista en marató
* Jong Tae-Se (Nagoya, Prefectura d'Aichi, Japó, 1984), futbolista nord-coreà
# Destin

Destin és una població dels Estats Units a l'estat de Florida. Segons el cens del 2000 tenia 11.119 habitants.

## Demografia

Segons el cens del 2000, Destin tenia 11.119 habitants, 4.877 habitatges, i 3.135 famílies. La densitat de població era de 570,1 habitants per km².
Dels 4.877 habitatges en un 24,8% hi vivien nens de menys de 18 anys, en un 53% hi vivien parelles casades, en un 8% dones solteres, i en un 35,7% no eren unitats familiars. En el 27,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,72.
Per edats la població es repartia de la següent manera: un 19,4% tenia menys de 18 anys, un 5,6% entre 18 i 24, un 29,8% entre 25 i 44, un 28,2% de 45 a 60 i un 17% 65 anys o més.
L'edat mediana era de 42 anys. Per cada 100 dones de 18 o més anys hi havia 100,4 homes.
La renda mediana per habitatge era de 53.042 $ i la renda mediana per família de 60.498 $. Els homes tenien una renda mediana de 42.218 $ mentre que les dones 26.146 $. La renda per capita de la població era de 32.048 $. Entorn del 3% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Destin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Destin». American Fact Finder. Oficina del Cens dels Estats Units, 12-01-2010.
# Nong-lywai

Nong-lywai o Nonglewai és un dels estats Khasis de Meghalaya
La població el 1901 era de 169 habitants i els ingressos estimats el 1903-1904 era de 40 rúpies. Els principals productes són mill, arròs i patates.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Estel hipergegant groc

Un estel hipergegant groc o estrella hipergegant groga és un tipus d'estel de classe 0, de classe espectral entre A i K, am una massa entre 20 i 50 masses solars.

## Característiques

Els estels hipergegants grocs posseeixen una massa molt elevada i una atmosfera molt estesa. Els estels hipergegants com Rho Cassiopeiae a la constel·lació de Cassiopea presenten erupcions periòdiques, donant com a resultat disiminucions periòdiques o contínues de l'estel.
Els estels hipergegants són molt rars a l'univers, a causa de travessar fase molt breu de la seva evolució, bé evolucionant de la seqüència principal a la fase de supergegant vermell (com succeeix amb HD 33579 en el Gran Núvol de Magalhães), bé a l'inrevés, evolucionant de la fase de supergegant vermella a la de Variable blau lluminós, o bé estel de Wolf-Rayet, o fins i tot pre supernova (com succeeix amb Rho Cassiopeiae, IRC+10420, o HR 8752).
Aquestes estrelles es troben en una regió del Diagrama HR coneguda com el Buit Evolutiu Groc (Yellow Evolutionary Void en anglès) en la que mostren certa inestabilitat, que -almenys en el cas de les que estan evolucionant des de la fase de supergegant vermella-es tradueix en variacions de la seva lluminositat aparent i de la seva temperatura superficial, encara que la lluminositat de l'astre es mantingui més o menys constant, així com en erupcions periòdiques en les quals perden certa quantitat de matèria.

## Estructura interna

L'estructura d'aquests estels sembla la d'un nucli convectiu envoltat per una zona radiativa, a diferència d'estrelles com el Sol en què passa el contrari. És possible que part del nucli o fins i tot tot ell estigui degenerat.
Finalment, compten amb una atmosfera molt estesa-a causa d'una banda de la seva gran grandària i la seva gran producció energètica, i per altre als forts camps magnètics que posseeixen, així com pels forts vents solars que tenen -, en alguns casos com IRC +10420 aquesta atmosfera arriba a formar una autèntica pseudo fotosfera al voltant de l'astre-que es pensa pot estar ocultant un estel en realitat d'elevada temperatura superficial-i en alguns casos es troben envoltats per discs de gas i pols, el que permet fins i tot la possible existència de planetes al seu voltant.

## Estels hipergegants grocs coneguts

* Rho Cassiopeiae
* HR 8752
* IRC+10420

## Referències

* ↑ Cornelis de Jager «The yellow hypergiants». The Astronomy and Astrophysics Review, 8, 1998. 145. (anglès)

## Enllaços externs

* http://www.aas.org/publications/baas/v34n4/aas201/1007.htm Arxivat 2008-07-07 a Wayback Machine.

## Vegeu també

* Estel hipergegant
# Ri Han-Jae

Ri Han-Jae (Kurashiki, Prefectura d'Okayama, Japó, 27 de juny de 1982) és un futbolista nord-coreà que disputà set partits amb la selecció de Corea del Nord.

## Referències

* ↑ National Football Teams
# Grefusa

Grefusa és un grup empresarial valencià amb seu a Alzira (Ribera Alta) dedicat principalment a la producció i distribució de snacks, creïlles xips i fruits secs. A més el grup Grefusa es dedica també a altres activitats en el sector immobiliari, màquines expenedores i l'aviació civil, amb la seua aerolínia Wondair. El nom és derivat de Josep Gregori Furio que va fundar l'empresa el 1929.

## Enllaços externs

* Pàgina web de Grefusa (castellà) (anglès)